ข้อใดเป็นปัจจัยเสี่ยงสำคัญที่ทำให้เกิดโรคหลอดเลือดแข็ง ระหว่าง กินอาหารไม่มีประโยชน์ หรือ มีไขมันชนิดไตรกลีเซอรายด์ในเลือดสูง
กินอาหารไม่มีประโยชน์ เพราะการกินอาหารไม่มีประโยชน์ โดยเฉพาะ น้ำตาล, เค็ม/เกลือโซเดียม, และไขมัน เป็นปัจจัยเสี่ยงสำคัญที่ทำให้เกิดโรคหลอดเลือดแข็ง ส่วนการมีไขมันชนิดไตรกลีเซอรายด์ในเลือดสูง เป็นปัจจัยเสี่ยงที่ทำให้เกิดโรคหลอดเลือดแข็งที่ตรวจพบได้จากการตรวจเลือด

หลอดเลือดแดงแข็ง (Atherosclerosis) คือ โรคที่ผนังหลอดเลือดแดงของทุกอวัยวะแข็งผิดปกติ ส่งผลให้ท่อหลอดเลือดแดงตีบแคบ ส่งผลต่อเนื่องให้เลือดแดงที่หล่อเลี้ยงอวัยวะต่างลดลงไม่เพียงพอต่อการทำงานของอวัยวะนั้นๆ จึงเกิดเป็นโรคต่างๆของอวัยวะนั้นๆ จากการขาดเลือด เช่น โรคความดันโลหิตสูง โรคหัวใจ โรคหลอดเลือดสมอง/อัมพาต และเมื่อโรครุนแรงจนหลอดเลือดฯ อุดตัน อวัยวะนั้นๆ ก็จะขาดเลือดจนไม่สามารถทำงานได้ เกิดการล้มเหลวของอวัยวะนั้นๆ ที่สำคัญคือ กล้ามเนื้อหัวใจขาดเลือด, กล้ามเนื้อหัวใจตาย, ภาวะหัวใจล้มเหลว จนเป็นเหตุให้ตายได้

สาเหตุที่แท้จริงที่ทำให้เกิดโรคหลอดเลือดแข็ง ยังไม่ทราบชัดเจน แต่พบปัจจัยเสี่ยง ดังนี้

ก. ปัจจัยเสี่ยงสำคัญ: ได้แก่
- การมีไขมันในเลือดสูง โดยเฉพาะไขมันชนิดไม่ดี และการมีไขมันชนิดดี (HDL, High lipoprotein) ในเลือดต่ำ
- การสูบบุหรี่ เพราะมีสารพิษก่อให้ผนังหลอดเลือดอักเสบ
- โรคความดันโลหิตสูง
- โรคเบาหวาน เพราะเป็นสาเหตุของผนังหลอดเลือดอักเสบ
- โรคอ้วนและน้ำหนักตัวเกิน เพราะมักเป็นโรคเบาหวาน โรคความดันโลหิตสูง และโรคไขมันในเลือดสูง
- ขาดการออกกำลังกาย
- กินอาหารไม่มีประโยชน์ โดยเฉพาะ น้ำตาล, เค็ม/เกลือโซเดียม, และไขมัน
- สูงอายุ ในผู้ชายตั้งแต่อายุ 45 ปีขึ้นไป, ในผู้หญิงอายุตั้งแต่ 55 ปีขึ้นไป (วัยหมดประจำเดือน)
- พันธุกรรม: โดยมีประวัติครอบครัวสายตรงเป็นโรคนี้ตั้งแต่อายุยังน้อย กล่าวคือ บิดาหรือพี่น้องผู้ชายเป็นโรคนี้ก่อนอายุ 55 ปี, มารดาหรือพี่น้องผู้หญิงเป็นโรคนี้ก่อนอายุ 65 ปี

ข. ปัจจัยเสี่ยงที่ตรวจพบได้จากตรวจเลือด: ได้แก่
- มีโปรตีนชนิด CRP (C-reactive protein,โปรตีนที่เกิดจากการอักเสบของเซลล์ต่างๆในร่างกาย) ในเลือดสูง
- มีไขมันชนิดไตรกลีเซอรายด์ (Triglyceride) ในเลือดสูง

ค. ปัจจัยเสี่ยงอื่นๆที่มีความสำคัญลดลงมา: ได้แก่
- โรคนอนหลับแล้วหยุดหายใจ
- มีปัญหาทาง อารมณ์ จิตใจ เช่น ความเครียด
- ดื่มเครื่องดื่มแอลกอฮอล์
- เพศชาย และ เพศหญิงวัยหมดประจำเดือน
อายุรศาสตร์ (อายุรศาสตร์) - Internal Medicine